CELEX: 32006D0771(01)
Language: hu
Date: 2006-11-09 00:00:00
Title: 2006/771/EK: A Bizottság határozata ( 2006. november 9. ) a kis hatótávolságú eszközök által használt rádióspektrum harmonizációjáról (az értesítés a C(2006) 5304. számú dokumentummal történt)   (EGT vonatkozású szöveg)

11.11.2006   
            
            
               HU
            
            
               Az Európai Unió Hivatalos Lapja
            
            
               L 312/66
            
         
      A BIZOTTSÁG HATÁROZATA
   
   (2006. november 9.)
   a kis hatótávolságú eszközök által használt rádióspektrum harmonizációjáról
   (az értesítés a C(2006) 5304. számú dokumentummal történt)
   (EGT vonatkozású szöveg)
   (2006/771/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („Rádióspektrum-határozat”) (1), és különösen annak 4. cikke (3) bekezdésére,
   mivel:
   
               (1)
            
            
               Tekintettel a kis hatótávolságú eszközök az Európai Közösségen belüli és világszerte történő széles körű használatára, azok különböző alkalmazásai pl. riasztóberendezések, helyi elektronikus hírközlő berendezések, ajtónyitó eszközök és orvosi implantátumok, egyre nagyobb szerepet játszanak a gazdaságban és az állampolgárok mindennapi életében. A kis hatótávolságú eszközök az Európai Közösségen belüli alkalmazásának fejlesztése hozzájárulhat bizonyos közösségi szakpolitikai célok eléréséhez, mint pl. a belső piac kiteljesítése, az innováció és kutatás előmozdítása, valamint az információs társadalom fejlesztése.
            
         
               (2)
            
            
               A kis hatótávolságú eszközök általában tömegpiaci és/vagy hordozható termékek, amelyek könnyen szállíthatók és használhatók a határokon keresztül; a frekvenciákhoz történő hozzáférés feltételeinek eltérései ezért akadályozzák a termékek szabad áramlását, növelik azok előállítási költségeit, és más rádióalkalmazások és szolgálatok káros zavarásának kockázatát okozzák. E termékek belső piacából fakadó előnyök kiaknázása, az EU gyártóipara méretgazdaságosságból adódó versenyképességének támogatása, valamint az alacsonyabb fogyasztói árak érdekében harmonizált műszaki feltételeken alapuló rádiófrekvenciákat kell elérhetővé tenni a Közösség területén.
            
         
               (3)
            
            
               Mivel ezek a típusú eszközök kis sugárzási teljesítménnyel és kis hatótávolsággal használják a rádiófrekvenciákat, ezért a más frekvenciahasználóknak okozott zavar lehetősége tipikusan korlátozott. Ezért az említett eszközök káros zavarás nélkül tudnak osztozni a frekvenciasávokon más, engedélyhez kötött vagy nem kötött rádiószolgálatokkal, és más kis hatótávolságú eszközökkel egyidejűleg. Azok használatát ezért nem kell a 2002/20/EK engedélyezési irányelv (2) szerinti egyedi engedélyezéshez kötni. Ezenkívül a Nemzetközi Távközlési Egyesület Rádiószabályzatában meghatározott rádiótávközlési szolgálatok prioritást élveznek a kis hatótávolságú eszközökkel szemben, és nem kell gondoskodniuk az egyes kis hatótávolságú eszköztípusok zavarás elleni védelméről. Mivel a kis hatótávolságú eszközök használói számára ezért nem lehet zavarás elleni védelmet nyújtani, a kis hatótávolságú eszközök gyártóinak felelőssége, hogy azokat védjék a rádiótávközlési szolgálatoktól, illetve a vonatkozó közösségi vagy nemzeti szabályozásnak megfelelően működő más kis hatótávolságú eszközöktől eredő káros zavarástól. A rádióberendezésekről és a távközlő végberendezésekről, valamint megfelelőségük kölcsönös elismeréséről szóló, 1999. március 9-i 1999/5/EK európai parlamenti és tanácsi irányelv (3) (az R&TTE irányelv) alapján a gyártóknak kell gondoskodniuk arról, hogy a kis hatótávolságú eszközök hatékonyan használják a rádiós frekvenciatartományt, a többi kis hatótávolságú eszköznek okozott káros zavarás nélkül.
            
         
               (4)
            
            
               Ezek közül az eszközök közül jelentős számút már besoroltak vagy valószínűleg be fognak sorolni az R&TTE irányelv 4. cikkének (1) bekezdése szerint elfogadott, a rádióberendezések, a távközlő végberendezések és a vonatkozó azonosítók induló osztályozásának megállapításáról szóló, 2000. április 6-i 2000/299/EK bizottsági határozat (4) szerinti 1. osztályba. A 2000/299/EK határozat elismeri az 1. osztály feltételeit teljesítő rádiós interfészek egyenértékűségét, ezért ezeket a rádióberendezéseket a Közösség teljes területén korlátozás nélkül lehet forgalomba hozni és üzembe helyezni.
            
         
               (5)
            
            
               Mivel a harmonizált rádiófrekvenciák és a használat vonatkozó feltételeinek elérhetősége határozza meg az 1. osztályba történő sorolást, e határozat a már megkapott osztályba sorolás folytonosságát fogja jobban megszilárdítani.
            
         
               (6)
            
            
               2004. március 11-én a Bizottság a rádióspektrum-határozat 4. cikkének (2) bekezdése alapján megbízást (5) adott a CEPT számára a kis hatótávolságú eszközök frekvenciahasználatának harmonizációja érdekében. A megbízásra adott válaszként a CEPT 2004. november 15-i jelentésében (6) meghatározta az Európai Közösségben a kis hatótávolságú eszközökre vonatkozó, már meglévő önkéntes harmonizációs intézkedéseket, és kijelentette, hogy a tagállamok részéről nagyobb kötelező erővel bíró elkötelezettségre van szükség a CEPT-ben elért frekvenciaharmonizáció jogi stabilitásának biztosítása érdekében. Ezért mechanizmust kell létrehozni annak érdekében, hogy ezek a harmonizációs intézkedések jogilag kötelező érvényűek legyenek az Európai Közösségben.
            
         
               (7)
            
            
               A tagállamok nemzeti szinten engedélyezhetik a berendezések e határozatban meghatározottaknál kevésbé szigorú feltételek melletti üzemeltetését. Ebben az esetben azonban ezek a berendezések nem üzemeltethetők korlátozás nélkül a Közösség egészében, ezért azokat az R&TTE irányelv osztályozási rendszere szerinti 2. osztályba tartozó berendezéseknek kell tekinteni.
            
         
               (8)
            
            
               Az e határozat szerinti harmonizáció nem zárja ki, hogy a tagállamok indokolt esetben átmeneti időszakot, vagy a rádióspektrum-határozat 4. cikkének (5) bekezdése szerinti rádiófrekvencia-megosztási megállapodásokat alkalmazzanak. Ezek számát azonban minimálisra kell leszorítani, mivel korlátoznák az 1. osztályba sorolásból származó előnyöket.
            
         
               (9)
            
            
               Ez az általános műszaki harmonizációs határozat az Európai Közösség az egyes meghatározott frekvenciasávokra és eszköztípusokra vonatkozó műszaki harmonizációs intézkedéseinek, mint pl. a rádióspektrumnak a 79 GHz-es tartományban a gépjárművekben alkalmazott, rövid hatótávolságú radarkészülékek közösségi harmonizálásáról szóló, 2004. július 8-i 2004/545/EK bizottsági határozat (7), a 24 GHz-es frekvenciasávban alkalmazott, kis hatótávolságú gépjárműradarok időben korlátozott használatára vonatkozó közösségi harmonizálásáról szóló, 2005. január 17-i 2005/50/EK bizottsági határozat (8), a rádióspektrum 5 GHz-es frekvenciasávjának a vezeték nélküli hozzáférési rendszerek, beleértve a rádiós helyi hálózatokat is (WAS/RLAN), megvalósítására történő harmonizált felhasználásáról szóló 2005/513/EK bizottsági határozat (9), vagy a 169,4–169,8125 MHz frekvenciasáv Közösségen belüli összehangolásáról szóló, 2005. december 20-i 2005/928/EK bizottsági határozat (10) sérelme nélkül alkalmazandó.
            
         
               (10)
            
            
               A frekvenciahasználatra a közösségi jog a közegészségügy védelmével kapcsolatos követelményei vonatkoznak, különösen a 2004/40/EK európai parlamenti és tanácsi irányelv (11) és az 1999/519/EK tanácsi ajánlás (12). A rádióberendezések egészségvédelmét a berendezések az R&TTE irányelv alapvető előírásoknak való megfelelése biztosítja.
            
         
               (11)
            
            
               A technológia és a társadalmi igények gyors változásával új alkalmazások jelennek meg a kis hatótávolságú eszközökre vonatkozóan, amelyek a frekvenciasávok harmonizációjára vonatkozó feltételek folyamatos vizsgálatát követelik meg, figyelembe véve az új alkalmazások gazdasági hasznait, valamint az ipar és a felhasználók által támasztott követelményeket. A tagállamoknak nyomon kell követniük ezeket a fejleményeket. Ezért e határozatot rendszeresen naprakésszé kell tenni, így reagálva a piac és a technológia terén bekövetkező új fejleményekre. A mellékletet legalább évente egyszer felülvizsgálják a tagállamok által összegyűjtött és a Bizottság által nyújtott információk alapján. Felülvizsgálatot akkor is lehet indítani, ha egy tagállam az R&TTE irányelv 9. cikke alapján megfelelő intézkedéseket hoz. Amennyiben a felülvizsgálat szükségessé teszi e határozat kiigazítását, a változtatásokról a rádióspektrum-határozatban a végrehajtó intézkedések elfogadásáról szóló eljárást követve határoznak. A naprakésszé tétel magában foglalhatja átmeneti időszakok előírását a már kialakult helyzet kezelése érdekében.
            
         
               (12)
            
            
               Az e határozatban előírt intézkedések összhangban vannak a rádiófrekvencia-bizottság véleményével,
            
         ELFOGADTA EZT A HATÁROZATOT:
   1. cikk
   E határozat célja, hogy összehangolja a frekvenciasávokat és a vonatkozó műszaki paramétereket a kis hatótávolságú eszközök által használt rádióspektrum elérhetősége és a hatékony használata érdekében, hogy ezek az eszközök kihasználhassák a 2000/299/EK bizottsági határozat szerinti 1. osztályba tartozó minősítés előnyeit.
   2. cikk
   E határozat alkalmazásában:
   
               1.
            
            
               „kis hatótávolságú eszköz”: olyan kis teljesítményű és kis hatótávolságú rádióadó, ami egy- vagy kétirányú kommunikációt biztosít;
            
         
               2.
            
            
               „interferenciamentes és nem védett”: más rádiótávközlési szolgálat számára nem okozhat káros zavart, továbbá nem lehet követeléssel fellépni más rádiótávközlési szolgálatok által keltett káros zavarok elleni védelem érdekében.
            
         3. cikk
   (1)   A tagállamok az e határozat mellékletében meghatározott konkrét feltételekkel és végrehajtási határidőig nem kizárólagos, interferenciamentes és nem védett alapon kijelölik, és elérhetővé teszik a frekvenciasávokat a meghatározott típusú kis hatótávolságú eszközök számára.
   (2)   Az (1) bekezdés ellenére a tagállamok átmeneti időszakot és/vagy a rádiófrekvencia-megosztási intézkedéseket igényelhetnek a rádióspektrum-határozat 4. cikkének (5) bekezdése szerint.
   (3)   Ez a határozat nem sérti a tagállamok jogait arra nézve, hogy a frekvenciasávok használatát az e határozat mellékletében meghatározottaknál kevésbé szigorú feltételekkel engedélyezze.
   4. cikk
   A tagállamok ellenőrzik a meghatározott frekvenciasávok használatát, és megállapításaikat jelentik a Bizottság számára a határozat rendszeres és megfelelő időben történő felülvizsgálatának lehetővé tétele érdekében.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2006. november 9-én.
      
         
            a Bizottság részéről
         
         Viviane REDING
         
         
            a Bizottság tagja
         
      
   
   
      (1)  HL L 108., 2002.4.24., 1. o.
   
      (2)  HL L 108., 2002.4.24., 21. o.
   
      (3)  HL L 91., 1999.4.7., 10. o.
   
      (4)  HL L 97., 2000.4.19., 13. o.
   
      (5)  Megbízás a CEPT számára a kis hatótávolságú eszközök által használt frekvenciasávok további harmonizációjára.
   
      (6)  Az ECC végleges jelentése az EB által a CEPT-nek a kis hatótávolságú eszközök által használt rádiófrekvenciák harmonizálása tárgyában adott megbízásról.
   
      (7)  HL L 241., 2004.7.13., 66. o.
   
      (8)  HL L 21., 2005.1.25., 15. o.
   
      (9)  HL L 187., 2005.7.19., 22. o.
   
      (10)  HL L 344., 2005.12.27., 47. o.
   
      (11)  HL L 159., 2004.4.30., 1. o.
   
      (12)  HL L 199., 1999.7.30., 59. o.
   
      MELLÉKLET
      Kis hatótávolságú eszközök összehangolt frekvenciasávjai és technikai paraméterei
      
                  Kis hatótávolságú eszköz típusa
               
               
                  Frekvenciasáv(ok)/egyedi frekvenciák
               
               
                  Maximális teljesítmény/ mágneses térerősség
               
               
                  További szabályozási paraméterek/Zavarcsökkentési követelmények
               
               
                  Egyéb korlátozások
               
               
                  Végrehajtási határidő
               
            
                  Általános alkalmazású kis hatótávolságú eszközök (1)
                  
               
               
                  26,957–27,283 MHz
               
               
                  10 mW effektív kisugárzott teljesítmény (ERP), ami 42 dBμA/m értéknek felel meg 10 m távolságban
               
               
                   
               
               
                  Videóátvitel nem megengedett
               
               
                  2007. június 1.
               
            
                  40,660–40,700 MHz
               
               
                  10 mW ERP
               
               
                   
               
               
                  Videóátvitel nem megengedett
               
               
                  2007. június 1.
               
            
                  433,05–434,79 MHz
               
               
                  10 mW ERP
               
               
                  Kitöltési tényező (2): maximum 10 %
               
               
                  A hangfrekvenciás, a beszéd- és a videóátvitel nem megengedett
               
               
                  2007. június 1.
               
            
                  868,0–868,6 MHz
               
               
                  25 mW ERP
               
               
                  Kitöltési tényező (2): maximum 1 %
               
               
                  Videóátvitel nem megengedett
               
               
                  2007. június 1.
               
            
                  868,7–869,2 MHz
               
               
                  25 mW ERP
               
               
                  Kitöltési tényező (2): maximum 0,1 %
               
               
                  Videóátvitel nem megengedett
               
               
                  2007. június 1.
               
            
                  869,4–869,65 MHz
               
               
                  500 mW ERP
               
               
                  Kitöltési tényező (2): maximum 10 %
                  Csatornaosztás: 25 kHz, kivéve, ha a teljes sávot egy csatornaként lehet használni nagysebességű adatátvitelhez
               
               
                  Videóátvitel nem megengedett
               
               
                  2007. június 1.
               
            
                  869,7–870 MHz
               
               
                  5 mW ERP
               
               
                  A beszédátvitel korszerű zavarcsökkentő technikákkal engedélyezett
               
               
                  A hangfrekvenciás és a videóátvitel nem megengedett
               
               
                  2007. június 1.
               
            
                  2 400–2 483,5 MHz
               
               
                  10 mW kisugárzott egyenértékű izotróp teljesítmény (EIRP)
               
               
                   
               
               
                   
               
               
                  2007. június 1.
               
            
                  5 725–5 875 MHz
               
               
                  25 mW EIRP
               
               
                   
               
               
                   
               
               
                  2007. június 1.
               
            
                  Riasztórendszerek
               
               
                  868,6–868,7 MHz
               
               
                  10 mW ERP
               
               
                  Csatornaosztás: 25 kHz
                  Nagysebességű adatátvitelhez a teljes frekvenciasávot egy csatornaként lehet használni
                  Kitöltési tényező (2): maximum 0,1 %
               
               
                   
               
               
                  2007. június 1.
               
            
                  869,25–869,3 MHz
               
               
                  10 mW ERP
               
               
                  Csatornaosztás: 25 kHz
                  Kitöltési tényező (2): kisebb mint 0,1 %
               
               
                   
               
               
                  2007. június 1.
               
            
                  869,65–869,7 MHz
               
               
                  25 mW ERP
               
               
                  Csatornaosztás: 25 kHz
                  Kitöltési tényező (2): kisebb mint 10 %
               
               
                   
               
               
                  2007. június 1.
               
            
                  Szociális segélykérők (3)
                  
               
               
                  869,20–869,25 MHz
               
               
                  10 mW ERP
               
               
                  Csatornaosztás: 25 kHz
                  Kitöltési tényező (2): kisebb mint 0,1 %
               
               
                   
               
               
                  2007. június 1.
               
            
                  Induktív alkalmazások (4)
                  
               
               
                  20,05–59,75 kHz
               
               
                  72 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  59,75–60,25 kHz
               
               
                  42 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  60,25–70 kHz
               
               
                  69 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  70–119 kHz
               
               
                  42 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  119–127 kHz
               
               
                  66 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  127–135 kHz
               
               
                  42 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  6 765–6 795 kHz
               
               
                  42 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  13,553–13,567 MHz
               
               
                  42 dBμA/m 10 m távolságban
               
               
                   
               
               
                   
               
               
                  2007. június 1.
               
            
                  Aktív orvosi implantátumok (5)
                  
               
               
                  402–405 MHz
               
               
                  25 μW ERP
               
               
                  Csatornaosztás: 25 kHz
                  Csatornára vonatkozó egyéb korlátozás: a megnövelt sávszélesség érdekében az egyes adókészülékek a szomszédos csatornákat egyesíthetik korszerű zavarcsökkentő technikák alkalmazásával
               
               
                   
               
               
                  2007. június 1.
               
            
                  Vezeték nélküli hangfrekvenciás alkalmazások (6)
                  
               
               
                  863–865 MHz
               
               
                  10 mW ERP
               
               
                   
               
               
                   
               
               
                  2007. június 1.
               
            
         (1)  Ez a kategória olyan alkalmazási típusokhoz alkalmazható, amelyek teljesítik a műszaki követelményeket (tipikus felhasználási mód a távmérő, távirányító, riasztó, adatátviteli és más hasonló alkalmazások).
      
         (2)  Kitöltési tényező azt az egy órán belüli időtartamot jelöli, amíg a készülék aktív jelátvitelt végez.
      
         (3)  A szociális vészjelző eszközök az otthon élő idős vagy fogyatékos személyek segítésére szolgálnak, ha veszélyben érzik magukat.
      
         (4)  Ez a kategória magában foglalja például a gépjárművek indításgátlóját, állatazonosítást, riasztó rendszereket, kábelérzékelést, hulladékkezelést, személyazonosítást, vezeték nélküli beszédátviteli összeköttetést, beléptető rendszereket, megközelítésérzékelőket, lopásgátlókat (beleértve a rádiófrekvenciás lopásgátló indukciós rendszereket), kézi eszközökre történő adatátvitelt, automatikus áruazonosítást, vezeték nélküli vezérlőrendszereket és automatikus útdíjbeszedést.
      
         (5)  Ez a kategória tartalmazza az aktív beültethető orvostechnikai eszközökre vonatkozó tagállami jogszabályok közelítéséről szóló, 1990. június 20-i 90/385/EGK tanácsi irányelvben meghatározott aktív beültethető orvostechnikai eszközök rádiós részét.
      
         (6)  Vezeték nélküli hangfrekvenciás rendszerek, beleértve: a vezeték nélküli hangszórókat; vezeték nélküli fejhallgatókat, hordozható vezeték nélküli fejhallgatókat, mint például személyen viselt hordozható CD, kazettás vagy rádiós eszközök; a járműben használt vezeték nélküli fejhallgatókat pl. rádióval vagy mobiltelefonnal történő használatra, stb.; fülbe helyezhető monitor koncerteken vagy más színpadi előadásokon történő használatra.